Slepá škvrna (oko)

Slepá škvrna je určitá časť zorného poľa človeka, na ktorú sa premieta oblasť terča zrakového nervu (papila; lat. discus nervi optici alebo papilla nervi optici). Terč zrakového nervu je miesto sietnice, v ktorom sa nenachádzajú svetlocitlivé bunky, lebo tu vstupuje do oka zrakový nerv a s ním cievy. 

V tejto oblasti zrakového poľa je človek slepý, ale spravidla si to neuvedomuje, lebo mozog túto časť dopĺňa jednak farbami okolitých oblastí a jednak obrazom z druhého oka.

Anatómia oka